Mededingingskommissie ondersoek 100 sake van ‘kartelgedrag’Ebrahim Patel, minister van ekonomiese ontwikkeling (Foto: ANA) Die Mededingingskommissie sal deur die loop van hierdie finansiële jaar 100 sake van kartelgedrag ondersoek, het Ebrahim Patel, minister van ekonomiese ontwikkeling, Donderdag gesê. Patel het tydens sy begrotingsrede ŉ opsomming gegee van huidige en toekomstige ondersoeke, wat die kommissie sal hanteer. “Ek verwag om vanjaar nog die uitslag van drie noemenswaardige ondersoeke oor privaat gesondheidsorg, die kruidenierswarebedryf (insluitend winkelsentrums en spazawinkels) en oor datakoste in die parlement bekend te maak,” het hy gesê. Die kommissie sal ook ongeveer 400 samesmeltings ondersoek en nog twee sake aanvaar van moontlike wangedrag by “dominante maatskappye in die ekonomie”.